proxectonos/corpus_dominio_legal_administrativo_tmp huggingface dataset:
08/11/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Actas de ocupación dos bens e dereitos afectados polas actuacións de mellora e integración paisaxística das entradas dos Camiños de Santiago en Santiago de Compostela. Ámbito: Camiño Francés, de clave AC/17/012.10.2

Resolución do 25 de outubro de 2019, do Servizo Provincial da Coruña, pola que se sinala a data para a formalización das actas de ocupación dos bens e dereitos afectados polas actuacións de mellora e integración paisaxística das entradas dos Camiños de Santiago en Santiago de Compostela. Ámbito: Camiño Francés, de clave AC/17/012.10.2 En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de Santiago de Compostela polas actuacións de mellora e integración paisaxística das entradas dos Camiños de Santiago en Santiago de Compostela. Ámbito: Camiño Francés, de clave AC/17/012.10.2, aos propietarios das fincas cuxa relación figura exposta no taboleiro de anuncios do concello referido, que se efectuará proximamente mediante transferencia bancaria. No caso de non ter presentado o certificado de titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 convócase ao acto de formalización das actas de ocupación o cal terá lugar: Termo municipal de Santiago de Compostela Lugar: Centro Sociocultural de Fontiñas. Data: 15 de novembro de 2019, ás dez horas. No mesmo acto ofertaranse aos propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. A Coruña, 25 de outubro de 2019. Felipe de la Vega Gándaras Xefe do Servizo Provincial da Coruña
08/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67239. Vivenda e outras obras. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Rosana Beatriz Modica Benatallah solicita de Augas de Galicia, por atoparse nas marxes do río San Marcos, a autorización de obras na parcela de referencia catastral 3362209NH5936S, no lugar de r/ Cabaleiros, s/n, parroquia de San Pedro de Nós (San Pedro), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67239. As obras solicitadas consisten na demolición de edificación existente; construción de peche perimetral de parcela, vivenda composta de planta baixa, piscina e acometidas de auga e abastecemento. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 31 de outubro de 2019. O xefe do Servizo Territorial Néstor Rodríguez Arias
08/11/2019 | Administración LocalMunicipal
Melide
Aprobación definitiva da modificación da base 35.4 de execución do orzamento do Concello de Melide para o exercicio 2019 (subvención nominativa entidade “Fútbol Club Cire de Melide”)

EDICTO Aprobación definitiva da modificación da base 35.4 de execución do orzamento de Melide para o exercicio 2019 no que atinxe á subvención nominativa a favor da entidade “Fútbol Club Cire de Melide” Aprobada inicialmente a modificación da base 35.4 de execución do orzamento de Melide para o exercicio 2019 no que atinxe á subvención nominativa a favor da entidade “Fútbol Club Cire de Melide”, fixándose esta nunha cantidade de 17.500 € na sesión plenaria do 26/09/2019, unha vez exposto ao público (BOP 188 de 03/10/2019) e non presentándose reclamacións, considérase definitivamente aprobada a devandita modificación, debendo publicarse no Boletín Oficial da Provincia a súa aprobación definitiva para a súa entrada en vigor. Contra a aprobación definitiva, os interesados poderán interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir da aprobación definitiva. Melide, 4 de novembro de 2019. O alcalde José Manuel Pérez Penas
08/11/2019 | Administración LocalMunicipal
Cariño
Postos 4.º trimestre 2019

ANUNCIO DE COBRAMENTO No Decreto da Alcaldía 455/2019, de data 30 de outubro de 2019, aprobáronse os padróns fiscais de contribuíntes que deseguido se relacionan: – Taxa por postos, barracas, casetas de venda, espectáculos ou atraccións situadas en terreo de uso público e industriais na rúa e ambulates e da taxa por prestación de servizos no mercado municipal de Cariño, correspondentes ao cuarto trimesre do ano 2019. Prazo de ingreso: o prazo de ingreso en período voluntario será dende o día 11 de novembro de 2019 ata o 31 de decembro de 2019, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o padrón, empezando a contar o prazo dun mes para a interposición do recurso de reposición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso- Administrativo de Ferrol, recurso contencioso-administrativo no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecidos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 31 de outubro de 2019. O alcalde José Miguel Alonso Pumar
08/11/2019 | Administración LocalMunicipal
Mugardos
Cese de concelleiro no cargo de presidente da Comisión Informativa de Benestar Social e Igualdade

A N U N C I O A Sra. alcaldesa do Concello de Mugardos, con data 04.11.2019, ditou a resolución que de seguido se transcribe: “RESOLUCIÓN DA ALCALDÍA N.º 1224/2019.–Asunto: CESE DE CONCELLEIRO NO CARGO DE PRESIDENTE DA COMISIÓN INFORMATIVA DE BENESTAR SOCIAL E IGUALDADE. Tendo en conta que pola resolución da Alcaldía n.º 756/2019, e a proposta da Comisión informativa de Benestar Social e Igualdade, trala correspondente elección efectuadas no seu seo, o concelleiro D. Genaro Prieto Iglesias ten sido nomeado presidente efectivo da Comisión Informativa de Benestar Social e Igualdade. Polo exposto, e considerando necesario facer unha reorganización das presidencias das Comisións informativas, en exercicio das atribucións que me outorgan os artigos 23.4 da lei 7/ 85, do 2 de abril, Reguladora das Bases do Réxime Local, 109 do Regulamento Orgánico Municipal, 125 e 43 e seguintes do Regulamento de Organización, Funcionamento e Réxime Xurídico das Entidades Locais, pola presente, RESOLVO: Primeiro. –Cesar a D. Kiril Dimitrov Liviu Zegrean como presidente efectivo da Comisión Informativa de Benestar Social e Igualdade, pasando a asumir a presidencia da comisión esta Alcaldía. Da presente resolución darase conta ó Pleno da Corporación na primeira sesión que éste celebre, notificarase persoalmente aos/ás interesados/as, e publicarase no Boletín Oficial da Provincia, sen perxuízo da súa efectividade dende o día seguinte ó da data da mesma.–Mugardos, asinado dixitalmente na data que figura na marxe pola alcaldesa.” Mugardos, 5 de novembro de 2019. A ALCALDESA Asdo.: MARÍA DEL PILAR DÍAZ OTERO
08/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66457. Piscina e peche. Concello de Carral

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Ivan Gabriel Arcaraz Essabani solicita de Augas de Galicia, por atoparse nas marxes do río s/d, a autorización de obras na parcela de referencia catastral 2048101NH5824N, no lugar de Montecelo, parroquia de Quembre (San Pedro), concello de Carral (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66457. As obras solicitadas consisten na instalación dunha piscina e reposición de muro de peche de bloques de formigón prefabricado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carral ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 31 de outubro de 2019. O xefe do Servizo Territorial Néstor Rodríguez Arias
08/11/2019 | Administración LocalMunicipal
Mugardos
Nomeamento presidente comisión informativa de facenda, persoal e participación cidadá

A Sra. Alcaldesa do Concello de Mugardos, con data 04.11.2019, dictou a Resolución que de seguido se transcribe: En exercicio das atribucións que me outorgan os artigos 23.4 da lei 7/ 85, do 2 de abril, Reguladora das Bases do Réxime Local, 109 do Regulamento Orgánico Municipal, e 125 e 43 e seguintes do Regulamento de Organización, Funcionamento e Réxime Xurídico das Entidades Locais, e trala creación das comisións informativas permanentes realizada na sesión plenaria de data 26.06.2019 e a aceptación da renuncia de D. Ninel Belean Ahmad a presidencia da Comisión informativa de Facenda, Persoal e Participación Cidadá por resolución da alcaldían núm.1158/2019, do 22.10.2019. E tendo en conta a proposta formulada pola Comisión informativa de Facenda, Persoal e Participación Cidadá trala correspondente elección efectuada no seu seo, obrante no expediente, pola presente Primeiro.- Nomear Presidente efectivo da Comisión Informativa de Facenda, Persoal e Participación Cidadá ao Concelleiro D. Iván Martínez González. Da presente resolución darase conta ó Pleno da Corporación na primeira sesión que éste celebre, notificarase persoalmente ós interesados para a súa aceptación, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma. Mugardos, asinado dixitalmente na data que figura na marxe pola alcaldesa.” Mugardos, 5 de novembro de 2019. A ALCALDESA, Asdo. MARÍA DEL PILAR DÍAZ OTERO
08/11/2019 | Administración LocalMunicipal
A Capela
Emprazamento no procedemento ordinario 0000192/2019

EMPRAZAMENTO NO PROCEDEMENTO ORDINAIRO 0000192/2019 Faise público para os efectos previstos no artigo 49 da Lei 29/1998, do 13 de xullo, da Xurisdición Contencioso-Administrativa, que diante do Xulgado Contencioso-Administrativo n.º 1 de Ferrol, Construcciones Canosa, S. L. interpuxo recurso contencioso-administrativo contra a resolución n.º 250/2019, de data 9 de agosto, ditada pola Alcaldía deste concello no expediente n.º 165/2019 sobre adxudicación de obras. Polo exposto emprázase a todos os que fosen interesados no procedemento para que poidan comparecer e persoarse como demandados no prazo de nove días diante do Xulgado do Contencioso-Administrativo n.º 1 de Ferrol (rúa Coruña n.º 55-2.º andar, edificio dos Xulgados de Ferrol). A Capela, 7 de novembro de 2019. O alcalde Manuel Meizoso López
08/11/2019 | Administración LocalMunicipal
Negreira
Exposición pública do padrón das taxas polos servizos de subministración de auga, conservación de contadores, canon da auga, coeficiente de verteduras e saneamento

Exposición pública do padrón das taxas polos servizos de subministración de auga, conservación de contadores, canon da auga, coeficiente de verteduras e saneamento Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 3.º trimestre de 2019, o citado Padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Castelao, 12-Bx. de NEGREIRA, en horario de 9.00 a 14.00 horas, os luns, martes, mércores e venres, e de 9.00 a 10.30 horas os xoves, para que os interesados poidan examinalo, e, no séu caso, formular as reclamacións oportunas. Contra os recibos que contén o padrón, poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, do 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, abertas ao público de 9.00 horas a 14.00 horas, os luns, martes, mércores e venres, e de 9.00 a 10.30 horas os xoves. Transcorrido o período voluntario de pago establecido, ate 07 DE XANEIRO de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en matería de facenda da Xunta de Galicia. NEGREIRA, 05 de NOVEMBRO de 2019. O SR. ALCALDE Asdo.: Manuel Ángel Leis Míguez
08/11/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Actas de ocupación dos bens e dereitos afectados polas obras do proxecto de construción do itinerario peonil e ciclista na AC-116, treito AC-114-Meirás, punto quilométrico 6+500-12+030, de clave AC/16/063.06, no concello de Valdoviño

Resolución do 25 de outubro de 2019, do Servizo Provincial da Coruña, pola que se sinala a data para a formalización das actas de ocupación dos bens e dereitos afectados polas obras do proxecto de construción do itinerario peonil e ciclista na AC-116, treito AC-114-Meirás, punto quilométrico 6+500-12+030, de clave AC/16/063.06, no concello de Valdoviño En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de Valdoviño polo proxecto de construción do itinerario peonil e ciclista na AC-116, treito AC-114-Meirás, punto quilométrico 6+500-12+030, de clave AC/16/063.06, aos propietarios das fincas cuxa relación figura exposta no taboleiro de anuncios do concello referido, que se efectuará proximamente mediante transferencia bancaria. No caso de non ter presentado o certificado de titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 convócase ao acto de formalización das actas de ocupación o cal terá lugar: Termo municipal de Valdoviño Lugar: Casa da Cultura do Concello de Valdoviño. Data: 14 de novembro de 2019, de dez horas trinta minutos a doce horas trinta minutos. No mesmo acto ofertaranse aos propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. A Coruña, 25 de outubro de 2019. Felipe de la Vega Gándaras Xefe do Servizo Provincial da Coruña
08/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66561. Senda. Concello de Culleredo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO A Deputación Provincial da Coruña solicita de Augas de Galicia, por atoparse nas marxes do río Castelo, a autorización de obras no lugar de Pereiro, parroquia de Veiga (San Silvestre), concello de Culleredo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66561. As obras solicitadas consisten na execución do proxecto de “Acondicionamiento y mejora de la seguridad vial en la DP 3109, del p. k. 6+850 al 7+650 (rectificado)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Culleredo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 31 de outubro de 2019. O xefe do Servizo Territorial Néstor Rodríguez Arias
08/11/2019 | Administración LocalMunicipal
Mazaricos
Aprobacion inicial do orzamento da entidade para o exercicio 2019

O Pleno do Concello de Mazaricos, en Sesión de data 7 de novembro de 2019, aprobou inicialmente o Orzamento da Entidade para o exercicio 2019. Segundo o previsto no artigo 169 do RDL 2/2004, polo que se aproba o Texto Refundido da Lei Reguladora das Facendas Locais, sométese a exposición pública este acordo inicial, a efectos de presentación de reclamacións e suxerencias perante o Pleno, por un prazo de quince días hábiles a contar dende a data de publicación do presente Anuncio no Boletín Oficial da Provincia. En Mazaricos, a 7 de novembro de 2019 O ALCALDE Juan José Blanco Riveiro
08/11/2019 | Administración LocalMunicipal
A Coruña
Área de Urbanismo, Vivenda, Infraestruturas e Mobilidade
Planeamiento
Anuncio da aprobación do cambio de uso no mercado de Monte Alto, A Coruña (expediente 631/2019/60)

O Pleno municipal, na sesión que tivo lugar o 12 de setembro de 2019, adoptou, entre outros, o seguinte acordo: “Primeiro. Cambiar o uso de abastecemento público “AB (Pb)” e asistencial público “AS (Pb)”, da parcela de titularidade municipal correspondente co Mercado Municipal de Monte Alto previstos no Plan Xeral de Ordenación Municipal do 2013 vixente, polos usos de abastecemento, educativo e cultural, todos eles de titularidade pública, “AB+ED+CU (Pb)”, para a totalidade da parcela. Segundo. Publicar este acordo no Diario Oficial de Galicia e no Boletín Oficial da Provincia. Terceiro. Remitir este acordo á Consellería de Medio Ambiente, Territorio e Vivenda da Xunta de Galicia para os efectos do seu coñecemento”. Contra esta disposición administrativa de carácter xeral, pódese interpoñer directamente recurso contencioso-administrativo, ante a sala correspondente do Tribunal Superior de Xustiza de Galicia, no prazo de dous meses que se contarán a partir do día seguinte ao da publicación deste anuncio no Diario Oficial de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa, sen prexuízo de interpoñer calquera outro recurso que se entenda máis procedente e sexa conforme a dereito. O acordo de aprobación do cambio de uso publicouse no Diario Oficial de Galicia número 206 do 29 de outubro de 2019. Para os efectos da súa inscrición no Rexistro de Planeamento Urbanístico de Galicia o cambio de uso aprobado tivo entrada na Consellería de medio ambiente, Territorio e Vivenda o 11 de outubro de 2019. A Coruña, 2 de novembro de 2019 A alcaldesa P. D. (Decreto 3847/2019, do 27.06.2019) María Hernández García Directora Área de Urbanismo
08/11/2019 | Administración LocalMunicipal
Melide
Aprobación definitiva transferencia de crédito 7/2019 (Concello de Melide)

Elevado a definitivo o acordo do pleno ordinario do Concello de Melide (A Coruña) de data 26 de setembro de 2019, aprobando inicialmente o expediente de Modificación de Créditos 32/2019, vía transferencia de crédito nº7/2019, dentro do vixente Presuposto Municipal, por non presentarse reclamacións ou alegacións contra o mesmo, de conformidade co preceptuado no Texto Refundido da Lei Reguladora das Facendas Locais, faise público o resume por Capítulos do Estado de Gastos e Ingresos do orzamento prorrogado do exercicio 2018, unha vez incorporada a devandita modificación: Melide, 4 de novembro de 2019 O alcalde José Manuel Pérez Penas
08/11/2019 | Administración LocalMunicipal
Mugardos
Nomeamento de presidente comisión informativa de obras, servizos e medio ambiente, corrección de erro

A Sra. Alcaldesa do Concello de Mugardos, con data 04.11.2019, dictou a Resolución que de seguido se transcribe: Advertido un erro na resolución desta Alcaldía núm.1225/2019 de data 04.11.2019, relativa ao nomeamento de presidente de Comisión Informativa, concretamente onde di: “Comisión Informativa de Obras, Servizos e Persoal”, debería dicir: “Comisión Informativa de Obras, Servizos e Medioambiente”. Pola presente RESOLVO: Primeiro.- Emendar o erro padecido, quedando en consecuencia redactada a resolución tal como figura de seguido: “En exercicio das atribucións que me outorgan os artigos 23.4 da lei 7/ 85, do 2 de abril, Reguladora das Bases do Réxime Local, 109 do Regulamento Orgánico Municipal, e 125 e 43 e seguintes do Regulamento de Organización, Funcionamento e Réxime Xurídico das Entidades Locais, e trala creación das comisións informativas permanentes realizada na sesión plenaria de data 26.06.2019, e a aceptación da renuncia de D. Edwin Omar Luja Motoso a presidencia da Comisión de Obras, Servizos e Medioambiente por resolución da alcaldían núm.1158/2019, do 22.10.2019. E tendo en conta a proposta formulada pola Comisión informativa de Obras, Servizos e Mediambiente, trala correspondente elección efectuada no seu seo, obrante no expediente, pola presente Primeiro.- Nomear Presidente efectivo da Comisión Informativa de Obras, Servizos e Mediambiente ao Concelleiro D. Genaro Prieto Iglesias. Da presente resolución darase conta ó Pleno da Corporación na primeira sesión que éste celebre, notificarase persoalmente ós interesados para a súa aceptación, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma.”Mugardos, asinado dixitalmente na data que figura na marxe pola alcaldesa.” Mugardos, 5 de novembro de 2019. A ALCALDESA, Asdo. MARÍA DEL PILAR DÍAZ OTERO
04/11/2019 | Administración LocalMunicipal
Sada
Secretaría
Conta xeral do orzamento de 2018

En sesión celebrada o día 30 de outubro, a Comisión Especial de Contas informa a Conta Xeral do exercicio 2018 deste Concello. En cumprimento do establecido no artigo 212.3 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, exponse ao público a devandita conta por prazo de quince días, a contar dende o seguinte ao da inserción do presente anuncio no BOP, durante os cales, e oito máis, os interesados poderán presentar as reclamacións, reparos ou observacións que estimen oportunas. Sada, 30 de outubro de 2019. O alcalde Óscar Benito Portela Fernández
04/11/2019 | Administración LocalMunicipal
Culleredo
Secretaría Xeral
Delegación das funcións da Alcaldía na primeira tenente de alcalde o día 21.10.2019, desde as 13.00 ata as 15.00 horas

ANUNCIO SUPLENCIA Por resolución ditada en data 21 de outubro de 2019, o Sr. alcalde acordou que a primeira tenente de alcalde, D.ª María Guadalupe Pombo Carril asuma as funcións da Alcaldía o día 21 de outubro de 2019 desde as 13.00 ata as 15.00 horas, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 22 de outubro de 2019. O alcalde-presidente José Ramón Rioboo Castro
04/11/2019 | Administración LocalMunicipal
Ferrol
Xestión Tributaria
Padrón venda ambulante - xullo, agosto e setembro 2019

O día 22/10/2019 aprobouse por decreto da Alcaldía o Padrón municipal de venda ambulante dos postos do Feirón de Recimil, Magdalena e Inferniño correspondente ós meses de xullo, agosto e setembro do exercicio 2019. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 24 de outubro de 2019 A concelleira delegada da Área de economía, facenda e patrimonio, Asdo.: Mª Teresa Deus Trasobares
04/11/2019 | Administración LocalMunicipal
Ferrol
Xestión Tributaria
Padrón aparcadoiro da Magdalena - novembro

O día 22/10/2019 aprobouse por decreto da Alcaldía o Padrón municipal do aparcadoiro subterráneo do Mercado da Magdalena correspondente ao mes de novembro de 2019. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 25 de xullo de 2019 A concelleira delegada da Área de economía, facenda e patrimonio Asdo.: Mª Teresa Deus Trasobares
04/11/2019 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Modificación da Ordenanza n.º 5 reguladora da taxa por prestación de servizos tributarios

Na sesión plenaria celebrada o día 25 de outubro de 2019, a Corporación provincial acordou aprobar inicialmente a modificación da ordenanza Nº 5 reguladora da taxa por prestación de servizos tributarios. Co fin de darlle cumprimento ao disposto no artigo 49. b) da Lei 7/85 de 2 de abril, de Bases do Réxime Local, o expediente queda exposto ao público por un período de trinta (30) días hábiles, co fin de que durante este se poidan formular as reclamacións que se consideren oportunas. De non se presentaren reclamacións, a modificación da dita ordenanza entenderanse definitivamente aprobada. A Coruña, 30 de outubro 2019 O Presidente, O Secretario, Valentín González Formoso José Luis Almau Supervía
04/11/2019 | Administración LocalMunicipal
Porto do Son
Aprobación inicial de modificación de orzamentos xerais. Crédito extraordinario e Suplemento de Crédito nº 1/2019

O Pleno da Corporación, na sesión extraordinaria do 25 de outubro de 2019, aprobou inicialmente os expedientes de modificacións orzamentarias que se indican: – Crédito extraordinario n.º 1/2019, por importe de dezaseis mil novecentos noventa e catro euros e un céntimo (16.994,01 euros). – Suplemento de crédito n.º 1/2019, por importe de setecentos setenta e dous mil cento cincuenta e un euros e setenta e cinco céntimos (772.151,75 euros) En cumprimento do disposto no artigo 169 TRLRFL exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. Os interesados poderán examinar o expediente na Intervención municipal, de 9 a 13 horas. Porto do Son, 28 de outubro de 2019. O alcalde Asdo.: José Luis Oujo Pouso
04/11/2019 | Administración LocalMunicipal
Outes
Anuncio de aprobación inicial de expediente de crédito extraordinario 1/2019 para a aplicación do superávit de 2018

Anuncio de aprobación inicial de expediente de crédito extraordinario 1/2019 para a aplicación do superávit de 2018 O Pleno do Concello de Outes, en sesión extraordinaria celebrada o pasado 22 de outubro, acordou aprobar inicialmente o expediente de modificación de créditos núm.971/2019 do orzamento en vigor, na modalidade de crédito extraordinario 1/2019, pola cantidade de 321.545,45 € para a aplicación do superávit orzamentario de 2018, a financiar determinados investimentos subvencionados declarados financeiramente substentables. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado polo Real Decreto lexislativo 2/2004, do 5 de marzo, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido o prazo non se presentaron alegacións, considerarase aprobado definitivamente o acordo inicialmente adoptado. En Outes, a 29 de outubro de 2019. O alcalde Manuel González López
04/11/2019 | Administración LocalMunicipal
Sobrado
Aprobación definitiva do expediente de modificación orzamentaria 2/2019 mediante suplemento de crédito e crédito extraordinario

ANUNCIO O Pleno da Corporación municipal, en sesión celebrada o día 02/10/2019, aprobou inicialmente o expediente de modificación orzamentaria 2/2019 por suplemento de crédito e crédito extraordinario financiado co remanente líquido de tesoureiría para gastos xerais. En cumprimento do artigo 169 por remisión do 177.2, do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, expúxose ao público durante un prazo de 15 días hábiles, aos efectos de que os interesados poidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data de aprobación inicial do expediente, unha vez incorporada a modificación: ESTADO DE INGRESOS ESTADO DE GASTOS Contra o presente acordo, en virtude do disposto no artigo 113 da Lei 7/1985, do 2 de abril, Reguladora das Bases do Réxime Local, e no artigo 171 do R. D. Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, os interesados poderán interponer directamente recurso contencioso-administrativo na forma e prazos establecidos na Lei 29/1988, do 13 de xullo, Reguladora da xurisdición contencioso-administrativa. Sobrado, 29 de outubro de 2019. O alcalde Luis Lisardo Santos Ares
04/11/2019 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Anuncio de aprobación do padrón fiscal da taxa por prestación de servizos do Catálogo de servizos domiciliarios, servizo de axuda a domicilio. Exercicio 2019

ANUNCIO de aprobación do PADRÓN FISCAL da TAXA por prestación de servizos do Catálogo de Servizos Domiciliarios, Servizo de Axuda a Domicilio - Exercicio 2019 Por delegación da Xunta de Goberno Local, a tenente de alcaldesa, responsable da Área de Igualdade, Benestar Social e Participación, mediante resolución n.º RES/AYT/14034/2019, de data 22 de outubro de 2019, aprobou o padrón fiscal correspondente ao exercicio 2019 relativo á taxa por prestación de servizos do catálogo de servizos domiciliarios, servizo de axuda a domicilio nas súas tres modalidades, tendo en conta que conforme ao previsto na Ordenanza fiscal número 18, aprobada por este Concello, reguladora da devandita taxa, as cotas pola prestación do servizo dependen da capacidade económica da persoa beneficiaria e das horas de atención, polo que as cotas reflectidas na relación refírense ao período correspondente ao primeiro mes do exercicio 2019 e non ao ano natural. De conformidade co disposto no art.102 da Lei 58/2003 Xeral Tributaria e art.86 da Ordenanza Xeral de Xestión aprobada por este Concello, o padrón aprobado queda exposto ao público durante o PRAZO DUN MES, contado a partir da publicación deste anuncio no Boletín Oficial da Provincia da Coruña, servindo como notificación colectiva de todas as cotas dos sucesivos períodos. Durante o devandito prazo os interesados poderán examinalo e formular alegacións, así como presentar, no PRAZO DUN MES seguinte á finalización da exposición pública, os seguintes recursos: a) Con carácter previo e potestativo o recurso de reposición previsto no art.14 do Real Decreto Lexislativo 2/2004 polo que se aproba o Texto Refundido da Lei Reguladora das Facendas locais. b) Reclamación económico-administrativa, que terá carácter de preceptivo previo ao recurso contencioso-administrativo, prevista no art.137 da Lei 7/1985, segundo redacción dada pola Lei 57/2003 de medidas para a modernización do goberno local. c) Non poderán simultanearse ambos os recursos, e de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, Xeral Tributaria). d) Calquera outro recurso que se estime procedente. A Coruña, a 28 de outubro de 2019. A directora de Área de Igualdade, Benestar Social e Participación Costela Ologeanu Lachmi
04/11/2019 | Administración LocalMunicipal
Santiago de Compostela
Tesourería. Sección de Xestión
Normativa

ANUNCIO Aprobación provisional do expediente 2019/02 de modificación de ordenanzas de ingresos públicos O Pleno do Excmo. Concello de Santiago de Compostela, na sesión celebrada o día 31 de outubro de 2019, acordou aprobar provisionalmente o expediente 2019/02 de modificación das seguintes ordenanzas de ingresos públicos: O acordo provisional será exposto ao público durante trinta días, contados desde a publicación deste anuncio no Boletín Oficial da Provincia, durante os que o expediente administrativo poderá ser examinado na Tesourería municipal do Concello de Santiago de Compostela, na rúa Galeras, n.º 5. Durante o mesmo prazo os interesados poderán presentar as reclamacións que estimen oportunas, que deberán ser resoltas polo Pleno adoptando o acordo definitivo que proceda e aprobando a redacción definitiva das Ordenanzas e a data na que entrarán en vigor, unha vez publicadas no Boletín Oficial da Provincia. Se non se presentasen reclamacións, entenderase definitivamente adoptado o acordo, procedéndose á publicación no Boletín Oficial da Provincia do texto definitivo cas modificacións introducidas nas ordenanzas e entrarán en vigor o un de xaneiro de 2020. O presente anuncio publícase aos efectos previstos no artigo 17 do texto refundido da lei reguladora das facendas locais aprobado polo Real decreto lexislativo 2/2004, do 5 de marzo, e o artigo 70.2 da lei 7/85, do 2 de abril, reguladora das bases de réxime local. Santiago de Compostela, 31 de outubro de 2019. A CONCELLEIRA DELEGADA DE ECONOMÍA E FACENDA, PERSOAL, CONTRATACIÓN E MODERNIZACIÓN DA ADMINISTRACIÓN LOCAL Marta Abal Rodríguez
04/11/2019 | Administración LocalMunicipal
Rianxo
Secretaría
Aprobación definitiva do crédito extraordinario 2/2019

Aprobación definitiva do crédito extraordinario 2/2019 O expediente de crédito extraordinario 2/2019 aprobouse inicialmente por acordo plenario o 26/09/2019 e estivo en fase de exposición pública desde o 1 ata o 22 de outubro de 2019, sen que se presentase ningunha alegación. Polo tanto, o acordo inicial pasa a ser definitivo. De acordo cos artigos 177.2 e 169.1 do texto refundido da Lei das facendas locais, procédese á publicación do resumo por capítulos do orzamento a día de hoxe, tendo en conta a modificación anterior. ESTADO DE INGRESOS ESTADO DE GASTOS Contra este acto, que pon fin á vía administrativa, poderase interpoñer, de conformidade co artigo 171.1 do Real Decreto Lexislativo 2/2004, do 5 de marzo, directamente un recurso contencioso-administrativo no prazo de dous meses, contados desde o seguinte ao da publicación deste acordo, segundo o artigo 46.1 da Lei 29/1998, do 13 de xullo, da xurisdición contencioso-administrativa. Todo elo sen prexuízo de que poida interpoñer calquera outro que estime oportuno en defensa do seu interese. Rianxo, xoves 31 de outubro de 2019. O alcalde, Adolfo Muíños Sánchez
04/11/2019 | Administración LocalMunicipal
Boqueixón
Aprobación de padróns de abastecemento e saneamento 3º trimestre 2019

Configurado pola empresa concesionaria do servizo de saneamento e por parte do concello os padróns das taxas polos servizos de subministración de auga, conservación de contadores, canon da auga, coeficiente de verteduras e saneamento correspondente ao 3º trimestre de 2019, estarán a disposición do publico durante 15 días desde a publicación deste anuncio no BOP nas oficinas do Concello de Boqueixón situada no Forte en horario de 9:00 a 13:30 horas, luns e xoves, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará desde o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, de 29 de xullo, que aproba o regulamento xeral de recadación. O pago do recibo de saneamento poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, luns e xoves. Transcorridos os períodos voluntarios de pagamento establecidos en cada un dos servizos, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 29 de outubro de 2019 O alcalde Manuel Fernández Munín
04/11/2019 | Administración LocalMunicipal
Vedra
Secretaría-Intervención
Anuncio de corrección de erros das bases para a concesión de axudas ao ensino e o transporte do Concello de Vedra. Curso escolar 2019/2020

ANUNCIO Corrección de erro de anuncio das bases reguladoras de axudas para o ensino e o transporte do Concello de Vedra. Curso escolar 2019/2020 Detectado erro no texto do anuncio das bases reguladoras de axudas para o ensino e o transporte do Concello de Vedra. Curso escolar 2019/2020, publicado no BOP num.202/19, de data 23 de outubro. Na base undécima: xustificación. Onde di: “Facturas orixinais ou copia cotexada, expedidas a nome do pai/nai, titor/a legal do alumno/a ou persoa beneficiaria, ou, no seu caso certificado selado do gasto en material expedido polo centro educativo, que acrediten o gasto realizado en material escolar ou libros. As facturas deberán ter unha data posterior a 1 de setembro de 2019. Non se admitirán facturas que non cumpran estes requisitos.” Debe dicir: “Facturas orixinais ou copia cotexada, expedidas a nome do pai/nai, titor/a legal do alumno/a ou persoa beneficiaria, ou, no seu caso certificado selado do gasto en material expedido polo centro educativo, que acrediten o gasto realizado en material escolar ou libros. As facturas deberán ter unha data posterior a 1 de xullo de 2019. Non se admitirán facturas que non cumpran estes requisitos.” Esta corrección non afectará ao prazo de presentación de solicitudes que se establece a partir da publicación do anuncio no BOP do 23 de outubro, que será polo tanto dende o 24 de outubro ao 21 de novembro, ambos incluídos. Vedra, 29 de outubro de 2019. O alcalde Asdo.: Carlos Martínez Carrillo
04/11/2019 | Administración LocalMunicipal
Ferrol
Xestión Tributaria
Padrón mercados - outubro 2019

O día 22/10/2019 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de outubro do exercicio 2019. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 24 de outubro de 2019 A concelleira delegada da Área de economía, facenda e patrimonio Asdo.: Mª Teresa Deus Trasobares